《五月九日甲子至月望庚午大雨水不已十首》
元代·方回

西湖湖外水，汹涌入城流。
比户升高阁，通衢塞大舟。
学泅儿辈喜，绝爨老夫忧。
会见蹄涔涸，鱼虾悔浪游。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。